બીએસઈ એશિયાનું સૌથી જુનું શેરોના કામકાજ માટેનું પ્લેટફોર્મ છે. બીએસઇમાં સોના અને ચાંદીના ફ્યુચરના કામકાજથી કોમેક્સના કામકાજ શરૂ કરાશે. બીએસઈ ડિલિવરી આધારીત પ્રોડક્ટને પણ પ્રોત્સાહન આપશે. દરમિયાન એક્સચેન્જ દ્વારા પ્રથમ વર્ષે કોમોડિટીઝ માર્કેટના કામકાજ પરનો ટ્રાન્ઝેકશન ચાર્જ નહીં લેવાનો નિર્ણય લીધો છે. શરૂઆતમાં નોન- એગ્રી કોમોડિટીઝ સાથે કામકાજ શરૂ કર્યા બાદ પાછળથી તબક્કાવાર અન્ય કોમોડિટીઝમાં પણ કામકાજ શરૂ કરવામાં આવશે એમ વધુમાં ચૌહાણનું કહેવું હતું. બીએસઇએ પ્રથમ વર્ષે ટ્રાન્ઝેકશન ચાર્જ નહીં લેવાના નિર્ણયથી વધુ વર્ગ આ તરફ આકર્ષાશે અને કોમોડિટીઝ એક્સેચન્જનો વ્યાપ વધશે. બીએસઈ પ્રાઇસ ડિસ્કવરી, સમય અને ખર્ચમાં બચાવ કરશે, રિસ્ક મેનેજમેન્ટ સિસ્ટમ અને વધુ લોકો ભાગીદાર બને તે હેતૂ ધરાવે છે. સ્પોટ માર્કેટ અને કોમોડિટીઝ ડેરિવેટિવ્ઝ વચ્ચે સેતૂ બને અને વધુ લોકો ભાગીદાર બને તેમ અમે ઇચ્છીયે છીયે એમ વધુમાં તેમણે કહ્યું હતું.